弘曆

愛新覺羅弘曆係大清皇帝，胤禛第四個仔。年號乾隆，在位60年之後傳位畀嘉慶帝，自封太上皇，有傳係因為佢唔想超越佢阿爺玄燁在位61年嘅紀錄。佢係中國最長命嘅皇帝。

廟號「高宗」，謚號「純皇帝」。

生平
1735年，清世宗胤禛過身，佢在生嗰陣用秘密立儲嘅方式指定由弘曆繼位。

弘曆在位期間，大清國力達到高峰，包括十全武功，而佢在位期間六次巡幸江南，後期寵信大貪官和珅，令到大清盛極而衰。

1794年，全國人口有313,281,795人。

1796年，弘曆傳位畀第15子顒琰，自己做太上皇。1799年過身。

大清皇帝